**7. számú melléklet**

**Felelős foglalkoztató pályázat GDPR vonatkozású feladatai OFA részéről**

1. **A pályázati kiírásban tájékoztatást adni a Pályázóknak az alábbiakról**

Az OFA Nonprofit Kft. a pályázat során benyújtott pályázati anyagokból – függetlenül azok helyezésétől, illetve az elbírálás eredményétől – „Az Év Felelős Foglalkoztatója 2021” című kiadványt (továbbiakban: Kiadvány) állít össze, melyben a Pályázók által pályázataikhoz csatolt fotók is megjelenhetnek.

Amennyiben ezeken a fotókon magánszemélyek (pl. munkavállalók) képmásai találhatók, úgy szükséges a pályázó munkáltatónak, mint adatkezelőnek – pályázatuk benyújtása előtt – az érintetteket az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (továbbiakban: Rendelet), továbbá a 2011. évi CXII. törvény az információs önrendelkezési jogról és az információszabadságról előírásainak figyelembevételével megfelelően tájékoztatni.

Emellett szükséges a Pályázóknak – mind a pályázat benyújtásához, mind pedig a Kiadványban történő megjelentetéshez kapcsolódóan – a Rendelet 6. cikk (1) bekezdés a) pontja alapján az érintettek hozzájárulását beszerezni.

Tekintettel az érintettek jogaira, melyek szerint

* tájékoztatást kérhetnek személyes adataik kezeléséről,
* kérhetik személyes adataiknak helyesbítését (ha vitatható az adatok pontossága, kérhetik az adatok felhasználásának zárolását vagy korlátozását),
* hozzáférhetnek, kikérhetik a tárolt adatokat,
* bármikor visszavonhatják a hozzájárulásukat, ezáltal kérhetik személyes adataik törlését vagy zárolását, azokra az adatokra vonatkozóan, amelyek nem a törvényi megfelelés vagy szerződés teljesítése miatt vannak kezelve és tárolva,
* panaszt nyújthatnak be az adatvédelmi hatósághoz,
* jogorvoslatért fordulhatnak a Nemzeti Adatvédelmi és Információszabadság Hatósághoz.

az OFA Nonprofit Kft. itt hívja fel a Pályázók figyelmét, hogy a Kiadvány nyomdai előkészítése tervezetten 2021 szeptember 30-án lezárul, így az érintettek hozzájárulásuk visszavonását legkésőbb 2021. szeptember 30-ig tudják megtenni.

Erre való tekintettel szükséges Pályázóknak, mint adatkezelőknek ez utóbbi határnapról az érintetteket a Rendelet előírásai szerint kiadandó tájékoztatóban tájékoztatni, mint ahogy arról is, hogy a Kiadvány 300 példányban készül el, nem kerül kereskedelmi terjesztésbe, azaz annak terjesztése térítésmentesen, továbbá munkáltatói körben történik.

1. **Pályázók nyilatkoztatása, hogy az érintetteket (pl. munkavállalók) tájékoztatták a személyes adatkezelésről**

…………………………… (Pályázó megnevezése) cégjegyzésre jogosult képviselője ezúton nyilatkozom, hogy az OFA Nonprofit Kft. által kiírt „Az Év Felelős Foglalkoztató 2020” pályázathoz kapcsolódóan elkészített és benyújtott pályázati anyagunkat, mint adatkezelő az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (továbbiakban: Rendelet), továbbá a 2011. évi CXII. törvény az információs önrendelkezési jogról és az információszabadságról előírásainak figyelembevételével készítettük el. Ennek keretében az érintetteket a pályázatról a Rendelet előírásai szerint előzetesen, írásban tájékoztattuk, szükséges hozzájárulásaikat beszereztük.

Nyilatkozom továbbá, hogy amennyiben bármely érintett – élve törvényes jogával – hozzájárulását visszavonja, erről az OFA Nonprofit Kft-t soron kívül, de legkésőbb 2021. szeptember 30-ig írásban értesítem.

Kelt, ……………………………….

PH.

…….……….………………………………

Pályázó cégszerű aláírása